Həbə́gán óyɔ̄, mína bəsɔ́g məyɔg, yónán, bámán á yób étē, mínā bə́sə, bənyú məyɔg bə́sə, ású míḿkpámáŋ məyɔg bávaa mínā ânyu. 6Amú áyɔŋ lə́ ngabɛ́d yǎ naa lâzu lúman ai ǹnam wáma, lə́ nə ngul lə́ tɔ̄á fə təge ai aláŋá. Məsǒŋ móé, məsǒŋ mə́ émgbə́m, á bə̄lə́ miǹkəg mí ńgál émgbə́m. 7A vəŋan afúb wɔ̂n dáma ǹkód ńnam, bilé[1] míḿbɔ́n byáma, a mǎn bya saŋala, a mǎn bya tuni ékob, a mǎn woa á sí, miǹtəm myábán mí mān fum. 8Yónó, anə́ ńtūd ngɔn miníngá yā ó bə̄gə́ məyəb, ó yóno ǹnóm wōē yǎ ábǒg énânga díé. 9Mətúnuŋa ai esoe məyɔg bí man yǎ á Ndá Ǹtondôbə. Bəfada bə́ nə̄ á məyəb, bəsíé bə́ Ńtondôbə. 10Məfúb mə́ nə ńdámán, məsí mə́ nə̄ á məlunga. Ovə́ga a nə ńdámán, ǹkɔn wɔ̂n ó sə́ kig, m̀kpámáŋ ḿbɔ́n ó man ya. 11Dzə́mān kám, mína bəsíé mə́fúb, yónán mína bəsíé mə́fúb bílé bí wɔ̂n ású óvəga ai fón, amú məkwé bídí yā mə̄fúb mə́ man yǎ ndáman. 12Bilé bí wɔ̂n bí man yǎ bɔ́bɔlan, elé ḿbɔ́n é man yǎ wū, tɔ́m, məlén ai bǎfele ai bilé bísə̄ yā mə̄fúb bí man yǎ kōd. Miǹtág, ḿból myáwú ósɔ̄n, mí man yǎ á zāŋ bod.